text: [{"text_idx": "#000000", "text": "Vit tru\u0301gva, at or\u00f0 Guds er livandi og hevur kraft. Ti\u0301 vilja vit heita a\u0301 samkomuna, at lesa hendan tekstin, i\u0301 teirri vo\u0301n at teksturin, vi\u00f0 kraft Heilaga Andans kann uppbyggja, troysta, stu\u00f0la og a\u0301minna okkum i\u0301 hesum \u00f8rkymlandi d\u00f8gnum."}, {"text_idx": "#000001", "text": "Efesus 2Eisini tykkum hevur Hann gj\u00f8rt livandi, tykkum, sum dey\u00f0 vo\u0301ru i\u0301 misbrotum og syndum tykkara, sum tit a\u0301\u00f0ur livdu i\u0301 eftir ti\u0301\u00f0arandanum i\u0301 hesum heimi, eftir h\u00f8vdinganum yvir hervaldinum i\u0301 luftini, andanum, sum nu\u0301 virkar i\u0301 b\u00f8rnum o\u0301ly\u0301dnisins. Millum teirra vo\u0301ru vit eisini \u00f8ll a\u0301\u00f0ur og livdu i\u0301 girndum holds okkara, gj\u00f8rdu ta\u00f0, sum holdi\u00f0 og hugsanirnar vildu, og vo\u0301ru av na\u0301ttu\u0301ru b\u00f8rn vrei\u00f0innar, eins og hini. Men Gud, sum ri\u0301kur er i\u0301 miskunn, hevur, fyri mikla k\u00e6rleika Si\u0301ns skuld, sum Hann elska\u00f0i okkum vi\u00f0, eisini ta\u0301i\u00f0 vit vo\u0301ru dey\u00f0 i\u0301 misbrotum okkara, gj\u00f8rt okkum livandi vi\u00f0 Kristusi \u2013 av na\u0301\u00f0i eru tit frelst! \u2013 og reist okkum upp vi\u00f0 Honum og sett okkum vi\u00f0 Honum i\u0301 hin himmalska heimin, i\u0301 Kristi Jesusi, fyri at Hann i\u0301 hinum komandi ti\u0301\u00f0um kundi vi\u0301sa, hvussu o\u0301metaliga ri\u0301k na\u0301\u00f0i Hansara er, vi\u00f0 go\u0301\u00f0sku mo\u0301ti okkum i\u0301 Kristi Jesusi. Ti\u0301 av na\u0301\u00f0i eru tit frelst, vi\u00f0 tru\u0301gv \u2013 og ta\u00f0 ikki av tykkum sja\u0301lvum, ta\u00f0 er ga\u0301va Guds, ikki av verkum \u2013 fyri at eingin skal ro\u0301sa s\u00e6r. Ti\u0301 vit eru smi\u0301\u00f0 Hansara, skapt i\u0301 Kristi Jesusi til go\u0301\u00f0 verk, sum Gud frammanundan hevur lagt til rei\u00f0ar, at vit skuldu liva i\u0301 teimum. Minnist ti\u0301, at tit a\u0301\u00f0ur \u2013 tit, sum vo\u0301ru heidningar i\u0301 holdinum og vo\u0301r\u00f0u kalla\u00f0ir o\u0301umskornir av hini sokalla\u00f0u umskering, sum ver\u00f0ur gj\u00f8rd i\u0301 holdinum vi\u00f0 hondini \u2013 minnist, at tit ta ti\u0301\u00f0ina sto\u0301\u00f0u uttan fyri Kristus, u\u0301tistongd fra\u0301 borgarar\u00e6tti I\u0301sraels og lyftissa\u0301ttma\u0301lunum fremmand, uttan vo\u0301n og uttan Gud i\u0301 heiminum! Men nu\u0301 eru i\u0301 Kristi Jesusi tit, sum a\u0301\u00f0ur vo\u0301ru langt burtur, komin n\u00e6r vi\u00f0 blo\u0301\u00f0i Kristusar. Ti\u0301 Hann er fri\u00f0ur okkara, Hann, sum gj\u00f8rdi eitt av ba\u0301\u00f0um og breyt ni\u00f0ur millumgar\u00f0in, i\u00f0 skilti sundur, fi\u0301ggindskapin, ta\u0301i\u00f0 Hann i\u0301 holdi Si\u0301num to\u0301k burtur bo\u00f0lo\u0301gina og fyriskipanir hennara, fyri at Hann i\u0301 S\u00e6r kundi skapa av ba\u0301\u00f0um eitt ny\u0301tt menniskja og solei\u00f0is gera fri\u00f0, og fyri at Hann vi\u00f0 krossinum kundi i\u0301 einum likami fa\u0301a ba\u0301\u00f0ar partar sa\u0301ttar vi\u00f0 Gud, vi\u00f0 ta\u00f0 at Hann vi\u00f0 honum drap fi\u0301ggindskapin. Hann kom og kunngj\u00f8rdi tykkum fri\u00f0, sum langt burtur vo\u0301ru, og teimum fri\u00f0, sum n\u00e6r vo\u0301ru. Ti\u0301 vi\u00f0 Honum hava vit \u2013 ba\u0301\u00f0ir partar \u2013 i\u0301 einum Anda atgongd til Fa\u00f0irin. Tit eru ti\u0301 ikki longur fremmand og u\u0301tlendingar; nei, tit eru samborgarar hinna heilagra og hu\u0301sfo\u0301lk Guds, tit, sum uppbygd eru a\u0301 grundv\u00f8lli a\u0301postlanna og profetanna \u2013 og hornsteinurin er Kristus Jesus sja\u0301lvur. I\u0301 Honum ver\u00f0ur allur bygningurin samanbundin og veksur til heilagt tempul i\u0301 Harranum. I\u0301 Honum ver\u00f0a eisini tit bygd upp vi\u00f0 hinum til bu\u0301sta\u00f0 Guds i\u0301 Andanum."}, {"text_idx": "#000002", "text": "Minnist til at bi\u00f0ja fyri hv\u00f8rjum \u00f8\u00f0rum!"}]